ROMÂNIA  
MINISTERUL EDUCAŢIEI ȘI CERCETĂRII
INSPECTORATUL ŞCOLAR AL JUDEŢULUI SĂLAJ
ȘCOALA GIMNAZIALĂ NR.1 BĂLAN, LOCALITATEA BĂLAN, STR.PRINCIPALĂ, NR.66
CUI 21539840, e-mail scoala_balan@yahoo.com, Tel/Fax 0360405634

ANUNȚ
PRIVIND ACORDAREA SPRIJINULUI EDUCAȚIONAL SUB FORMĂ DE TICHET SOCIAL PE SUPORT ELECTRONIC (CARD EDUCAȚIONAL – 500 LEI)
AN ȘCOLAR 2026 – 2027
       În conformitate cu prevederile Ordonanței de Urgență a Guvernului nr. 83/2023, cu modificările și completările ulterioare, și ale Procedurii Operaționale P.O. 141, conducerea Școlii Gimnaziale Nr. 1 Bălan aduce la cunoștința părinților / reprezentanților legali faptul că se pot depune cererile pentru obținerea tichetelor sociale pe suport electronic (în valoare de 500 lei / an școlar, tranșă unică), destinate achiziționării de materiale școlare, rechizite și îmbrăcăminte necesare frecventării școlii și grădiniței.
	TERMEN ȘI LOC DE DEPUNERE A DOSARELOR:
• Perioada de depunere: până la data de 1 OCTOMBRIE 2026.
• Unde se depun: La secretariatul Școlii Gimnaziale Nr. 1 Bălan sau prin intermediul educatorilor / învățătorilor / diriginților clasei.
• Important: Cererea se depune și de către beneficiarii care dețin deja un card din anul școlar precedent, pentru revalidarea anuală a eligibilității.



I. BENEFICIARI ȘI CRITERII DE ELIGIBILITATE
1. Elevii din învățământul primar și gimnazial (clasa Pregătitoare – clasa a VIII-a):
Elevii aflați în întreținerea familiilor al căror venit mediu net lunar pe membru de familie, realizat în luna IULIE 2026, este de maximum 50% din salariul de bază minim brut pe țară (maxim 2.162,50 lei net / membru de familie).
2. Copiii din învățământul preșcolar (grădiniță):
Copiii cu vârsta între 3 și 6 ani împliniți, proveniți din familii care au stabilit dreptul la ajutor pentru familia cu copii sau al căror venit lunar net ajustat pe membru de familie este de maximum 700 lei (conform Legii nr. 248/2015 și Legii nr. 196/2016).
II. DOCUMENTE NECESARE PENTRU ÎNTOCMIREA DOSARULUI
Cerere-tip – completată și semnată de către părinte / reprezentantul legal (conține obligatoriu CNP-urile tuturor membrilor familiei);
Copii după actele de identitate – ale ambilor părinți / reprezentanților legali (C.I. / B.I.);
Copii după certificatele de naștere – ale tuturor copiilor minori aflați în întreținere (și copii C.I. pentru copiii cu vârsta peste 14 ani);
Copie certificat de căsătorie – al părinților (după caz);
Hotărâre judecătorească / acte doveditoare – de încredințare a minorului, sentință de divorț, decizie de plasament, certificat de deces (după caz).
ATENȚIE (VERIFICAREA VENITURILOR): Părinții NU trebuie să depună adeverințe de venit de la angajator sau alte acte financiare! Verificarea veniturilor realizate în luna iulie 2026 se realizează în mod automatizat de către Serviciul de Telecomunicații Speciale (STS), prin interogarea bazei de date a Ministerului Finanțelor și a Agenției Naționale de Administrare Fiscală (ANAF), pe baza CNP-urilor introduse de școală în Sistemul Informatic Integrat al Învățământului din România (SIIIR).

